Publication: Magyar Közlöny
Issue: MK-2010-79 (Year: 2010, Number: 79)
Era: contemporary
Section: mesterfokozatot adó szakok, illetve a felsőoktatásról szóló 1993. évi LXXX. törvény szerinti főiskolai vagy egyetemi
Paragraph Index: 2412

7. A mesterképzési szak képzési célja, az elsajátítandó szakmai kompetenciák: A képzés célja olyan szakemberek képzése, akik megszerezett ismereteik birtokában alkalmasak szakmai területükön a tervezési feladatok magas szintű megoldására, önálló tervezőként vagy alkalmazottként a textiles kultúra színvonalának fejlesztésére, hagyományainak megőrzésére, minőségi megújítására. A végzettek munkásságukkal hozzájárulnak az általános tárgykultúra fejlődéséhez, a hazai művészeti élet színesebbé tételéhez, alkotásaikkal a nemzetközi designpiacra is hatással vannak. Megfelelő felkészültséggel rendelkeznek tanulmányaik doktori képzésben történő folytatásához.

Source: https://magyarkozlony.hu/hivatalos-lapok/41d3c06d59cb214a8ccb63556f0325d9011fdf3d/dokumentumok/f87fe7ede863b11a04d7bfe738f2c8fa2b61635e/letoltes